वैशाली जिले के 52 गांवों में पान की खेती होती है। महुआ के छतवारा, रामपुर, शाहपुर, लक्ष्मीपुर, चकोली, बाजितपुर, फुलार, बैद्यनाथपुर, विरनालखन सेन, सरसईं, गोरौल, धाने गोरौल, कटरमाला, अबाबकरपुर, बेझा, पिरोई, प्रेमराज, चकनसीर, कोआही, कैजू, नीलो रुकुंदपुर, मधौल, रामपुरानी, कोठिया, मालपुर, सुमेरगंज, फरीदपुर आदि गांवों में किसान पान की खेती करते आ रहे हैं। किसानों का कहना है कि सरकार इसकी खेती के लिए कोई सहायता नहीं दे रही है। इससे पान उत्पादक किसान कर्ज में डूबे हैं।